open-index/open-wikipedia-markdown huggingface dataset:
Zelenina

thumb|Zelenina

**Zelenina** sú jedlé časti kultúrnych jednoročných alebo dvojročných rastlín, v niektorých prípadoch aj časti viacročných rastlín. Medzi zeleninu ale nepatria plodiny s presnejším zaradením (obilniny, okopaniny napr. zemiaky) a nepatria sem ani plodiny pestované pre semeno.

## Opis a použitie
Zelenina je v potrave dôležitým zdrojom vitamínov, minerálov a vlákniny. Zelenina sa využíva v gastronómii aj ako korenie.

## Základné delenie
* listová zelenina - kapusta, kel, mangold, portulaka, rukola, šalát, špenát
* hlúbová zelenina - karfiol, brokolica, kaleráb
* plodová zelenina - uhorka, paprika, paradajka, patizón, melón cukrový, melón vodový, tekvica
* cibuľová zelenina - cibuľa, cesnak, pažítka, pór
* koreňová zelenina - mrkva, petržlen, chren, čierny koreň, reďkev, cvikla, repa
* strukoviny - fazuľa, hrach, šošovica, sója

## Najdôležitejšie druhy zeleniny

## Literatúra
* Terézia Vacová: *Zelenina vo výžive*, Alfa, 1988

## Iné projekty
Záverečný akt Konferencie o bezpečnosti a spolupráci v Európe

**Záverečný akt Konferencie o bezpečnosti a spolupráci v Európe** alebo nepresne **Záverečný helsinský akt**  je akt podpísaný 35 štátmi (USA, Kanada a 33 európskych štátov) na záver záverečnej fázy rokovaní Konferencie o bezpečnosti a spolupráce v Európe v roku 1975.

Bolo prijatých 10 princípov. Tri najdôležitejšie: 
*1.zabránenie ozbrojenému konfliktu
*2. zabezpečenie ekonomickej a technickej spolupráce medzi Západom a Východom vo vede, obchode a kultúre.
*3. všetky štáty uznajú nezávislosť ostatných a v rámci štátov bude zachovaná sloboda.
**zachová sa nemennosť hraníc v Európe
**nezasahovať do vnútorných sporov
**dodržiavanie ľudských a občianskych práv vo všetkých krajinách
**vznik hnutia ktoré upozorňuje že nie sú dodržiavané - Charta 77

## Účastníci
Záverečný akt KBSE podpísali najvyšší predstavitelia 35 štátov (v abecednom poradí):
# 25px Belgicko
# 25px Bulharsko
# 25px Cyprus
# 25px Československo
# 25px Dánsko
# 25px Fínsko
# 25px Francúzsko
# 25px Grécko
# 25px Holandsko
# 25px Island
# 25px Írsko
# 25px Juhoslávia
# 25px Kanada
# 25px Lichtenštajnsko
# 25px Luxembursko
# 25px Maďarsko
# 25px Malta
# 25px Monako
#  Nemecká demokratická republika
# 25px Nemecká spolková republika
# 25px Nórsko
# 25px Poľsko
# 25px Portugalsko
# 25px Rakúsko
# 25px Rumunsko
# 25px San Maríno
# 25px Sovietsky zväz
# 25px Spojené kráľovstvo
# 25px Spojené štáty
# 25px Španielsko
# 25px Švédsko
# 25px Švajčiarsko
# 25px Taliansko
# 25px Turecko
# 25px Vatikán

## Iné projekty

## Externé odkazy
*Full text of the Final Act, 1975 Conference on Security and Co-operation in Europe
*United States Helsinki Commission
* Scan of the original copy with signatures  (PDF)
*Signing of the Final Act on August 1st 1975
*OSCE Magazine October 2005: ''Special anniversary issue: 30 years of the Helsinki Final Act, 1975-2005''
*The Helsinki process and the death of communism
*Interview with Henry Kissinger discusses Helsinki Accords during Soviet Repression in Poland 
*The Helsinki Final Act: Resources for Understanding its Creation, Implementation and Legacy 

Kategória:Medzinárodné zmluvy
Bazilika Navštívenia Panny Márie na Mariánskej hore

**Bazilika Navštívenia Panny Márie na Mariánskej hore** v Levoči patrí medzi najstaršie pútnické miesta východného Slovenska. Stojí pod vrcholom hory nad Levočou a púť sa tu koná každoročne v prvú júlovú nedeľu.

## Dejiny
Počiatky mariánskeho kultu siahajú až do 13. storočia. V roku 1247 tu bola postavená prvá kaplnka, ktorú dal neskôr opraviť levočský farár Henrich. Mariánsky sviatok  Navštívenia Panny Márie sa spája s príchodom františkánov-minoritov do Levoče v roku 1311. Farár Servác dal v roku 1470 kaplnku prestavať na gotický kostol a bola tam inštalovaná gotická socha Panny Márie. Ľudia sem neprestávali chodiť ani počas reformácie, ale oživenie pútí nastalo až po rekatolizácii. Prvá veľká procesia a púť tu bola 2. júla 1671. Dva roky na to sa s pápežským povolením stal kostol Navštívenia Panny Márie miestom získania odpustkov. Ďalšie prestavby kostola nastali v roku 1688 a 1819. V roku 1847 bola postavená drevená kaplnka pre grékokatolíkov.

## Dnešná bazilica minor
Posledná prestavba sa uskutočnila v rokoch 19061914, kedy kostol získal dnešnú podobu. Na hlavnom oltári zostala pôvodná gotická socha Panny Márie z 2. polovice 15. storočia. Nový kostol bol vysvätený spišským biskupom Jánom Vojtaššákom 2. júla 1922. Dnes je tu vybudovaný exercičný a rehoľný dom a dom pre pútnikov. Z pútnického miesta pre veriacich latinského i gréckeho obradu z východného a stredného Slovenska sa postupne stalo celoslovenské pútne miesto, ktoré navštevovali ľudia napriek ťažkostiam aj počas komunistického režimu.

## Pápež Ján Pavol II. a Mariánska hora
Význam tohto pútnického miesta neostal nepovšimnutý ani vo Vatikáne. Pápež Ján Pavol II. povýšil kostol Navštívenia Panny Márie 26. januára 1984 na menšiu baziliku (bazilika minor). O jedenásť rokov neskôr 3. júla 1995 sa tu konala za jeho prítomnosti zatiaľ najväčšia púť, ktorej sa zúčastnilo vyše 650.000 ľudí.

## Galéria

Bazilika na Mariánskej hore x.jpg|Bazilika počas púte
Marianska bazilika v levoci.jpg|Pohľad na baziliku
Levoča Bazilika interior Mariánská hora 2015 2.jpg|Interiér - chór
Levoča Bazilika interior Mariánská hora 2015 5.jpg|Erb Jána Pavla II.
1LevFotoThalerTamas.JPG|Hlavný oltár
Levoča Bazilika interior Mariánská hora 2015 3.jpg|Bočný oltár
Levoča Bazilika interior Mariánská hora 2015 4.jpg|Bočný oltár
Panna Mária, Mariánska Hora Levoča.JPG|Gotická socha Panny Márie


## Referencie

## Iné projekty

## Literatúra
* Mons. Viliam Judák: "Chrámy s titulom basilica minor na Slovensku." In: *Pútnik svätovojtešský : Kalendár na rok 2010.* Zostavili Mária Vyskočová a Slavomír Ondica. Trnava : Spolok svätého Vojtecha, 2009, s. 34-53. ročník 138 ISBN 978-80-7162-769-2

## Externé odkazy
* Mariánska púť 

Navštívenia Panny Márie
Navštívenia Panny Márie
Levoča
Levoča
Xserve

**Xserve** je názov serverov spoločnosti Apple Inc. montovateľných do rackov veľkosti 1U. Pri uvedení v roku 2002 to bol prvý serverový produkt Apple od roku 1996. Pôvodne Xserve obsahoval dva procesory PowerPC G4, neskôr G5 a dnes sú používané dva štvorjadrové procesory Intel Xeon. Xserve môže byť využitý ako súborový server, webový server, alebo zložka vysokovýkonných serverov pre aplikácie využívajúce clustering. Je možné objednať špecializovaný clusterový Xserve (tzv. **Xserve Cluster Node**) bez grafického adaptéra a optickej mechaniky. Apple poskytovalo aj riešenie pre diskové polia prostredníctvom RAID systémov **Xserve RAID**, no tie boli vo februári 2008 vyradené z ponuky a dnes Apple ponúka riešenia svojich partnerov (Promise Technologies).

## Externé odkazy
* Apple.com: Dokumentácia serverov Apple (v angličtine)
* Apple.com: Xserve G5 poznámky vývojárov (v angličtine)
* Apple.com: Xserve G4 poznámky vývojárov (v angličtine)
* Apple Xserve G5 návod na výmenu modulov pamäte RAM (v angličtine)

Kategória:Hardvér firmy Apple
Britské ostrovy

náhľad|Poloha Britských ostrovov v Európe
**Britské ostrovy** () je súostrovie v severozápadnej Európe v Atlantickom oceáne. Patria doň najmä ostrovy Veľká Británia, Írsko, Man, Hebridy, Shetlandy a Orkneje a veľa menších ostrovov. Celková rozloha je asi . 

## British Islands
Právny termín Britské ostrovy ( - na rozdiel od *British Isles*) od 1. januára roku 1979 zodpovedá "British Isles" bez Írskej republiky. 

## Referencie

## Iné projekty


Kategória:Ostrovy Európy
Kategória:Súostrovia
Hriech náš každodenný

***Hriech náš každodenný*** je názov v poradí siedmeho románu slovenského autora Dominika Dána z roku 2008.

## Obsah

V knihe autor rieši nový prípad oddelenia vrážd kriminálnej polície v Našom meste. V priechode starého domu v centre mesta bola objavená zakrvavená mŕtvola chlapca, ktorý má na svojom tele stopy krutého mučenia. Indície vedú k tomu, že o ide o päť dní nezvestného Petra, ale môže to byť aj iný chlapec. Na mieste činu je priveľa krvi, ktorá sa navyše nachádza na neobvyklých miestach, napríklad pod balkónom istej Zdeny, ktorá klame od začiatku výsluchu.

Kategória:Knihy z 2008
Kategória:Knihy Dominika Dána
Jesenskovci

**Jesenskovci** alebo **Jesenskí** (*Jesenszky*, *Jeszensky*, *Jassensky*) boli šľachtický rod v Uhorskom kráľovstve. Boli slovenského pôvodu.

## História
V roku 1271 bol Andrej povýšený do šľachtického stavu uhorským kráľom Ladislavom IV. a tým získal osadu Jeszen v Turčianskej stolici. Andrej a jeho potomkovia si odvodili svoj prídomok od názvu získanej osady (Jeszen = Jesenský). Jeden z Andrejových potomkov Ladislav Jesenský sa zúčastnil v roku 1526 bitky pri Moháči, kde po zdrvujúcej porážke zahynul. Všetky ich majetky boli zabrané Osmanmi. Po týchto udalostiach sa bratia Melchior, Lorenc a Baltazar Jesenský presídlili do Sliezska a žili v mestách Wrocław a Swidnica. Baltazarov syn bol Ján Jesenský, známy ako Ján Jesenius, vedec a politik, ktorý žil a pôsobil v Prahe.

Koncom 15. storočia sa starý turčiansky rod *de Jeszen* rozštiepil na dve línie, z ktorých jedna podľa svojho sídelného majetku v Rakove dostala prediktát *de Rako* a meno Rakovský. 

Potomkovia rodu dodnes žijú na Slovensku a v Česku.

## Osobnosti rodu
* Ján Jesenský-Jessenius (* 1566† 1621), slovenský vedec, lekár a politik
* Ladislav Jesenský (* 1812† 1870), slovenský veršovník a pedagóg
* Růžena Jesenská (* 1863† 1940), česká učiteľka, poetka a spisovateľka
* Janko Jesenský (* 1874† 1945), slovenský básnik, prozaik a prekladateľ
* Fedor Jesenský (1877† 1958), slovenský prekladateľ a bankár
* Vladimír Milan Gustáv Jesenský (* 1879† 1960), slovenský bankár, politik
* Jan Jesenský (* 1890† 1947), český lekár a profesor Univerzity Karlovy
* Milena Jesenská (* 1890† 1947), česká novinárka a prekladateľka
* Fedor Jesenský  (* 1904 – † 1949), slovenský právnik, prekladateľ a vydavateľ
* Jan Jesenský ml. (* 1904† 1942), český stomatológ
* Jiří Jesenský (* 1905† 1942), český lekár, šermiar a odbojár
* Ferenc Jeszenszky (* 1905† 1990), maďarský ekonóm, 1949 1952 generálny riaditeľ maďarskej Národnej banky
* Michal Jesenský (* 1933† 2018), slovenský vedecký pracovník
* Géza Jeszenszky (* 1941), maďarský minister zahraničných vecí
* Miloš Jesenský (* 1971), slovenský spisovateľ
* Milan Jesenský (*1964), strojár, ekonóm, expert na DPH

## Zdroje

## Externé odkazy
* Jan Jesenius a jeho rodina 

Kategória:Šľachtické rody na Slovensku
Kategória:Šľachtické rody v Uhorsku
Elektronický hľadáčik

thumb|EVF Fuji Finepix S5600
**Elektronický hľadáčik** alebo **EVF** () je spôsob zobrazenia snímaného obrazu do hľadáčika pre obsluhu nie je priamo cez optické členy, ale sprostredkovane, kedy je snímaný obraz zosnímaný čipom a zobrazený na malom LCD zobrazovači v hľadáčiku. Prenos obrazu z objektívu do hľadáčika fotoaparátu, alebo digitálnej kamery je teda elektronický.

Táto vlastnosť je u digitálnych fotoaparátov označená ako EVF.

## Nepravá zrkadlovka
Výraz **EVF** sa hovorovo používa aj pre označenie tzv. nepravých digitálnych zrkadloviek.
Označenie je pôvodne marketingové (malo naznačiť, že fotoaparáty poskytujú rovnakú kvalitu obrazu a komfort ako zrkadlovky aj keď v princípe ide o kompakt). Za objektívom nepravej zrkadlovky je priamo snímací čip, ktorého obraz je prenášaný do miniatúrneho displeja v hľadáčiku. To rieši problém paralaxy a použitie predsádkových šošoviek. Nevýhodou je rozlíšenie displeja a pomalé obnovovanie obrazu a pod. Aj keď to v princípe možné je, obvykle nemajú nepravé zrkadlovky výmenné objektívy.

Kategória:Fotoaparáty
Apatity

**Apatity** (po rusky *Апатиты*) je mesto v Murmanskej oblasti v Rusku. Mesto vzniklo v roku 1935 v súvislosti zo začatím ťažby apatitu. Mestom sa stalo v roku 1966. Nachádza sa medzi jazerom Imandra a Chibinskými vrchmi. Mesto leží na Murmanskej železničnej magistrále, železničná stanica je 23&nbsp;km západne od Kirovska. Apatity majú 61&nbsp;268&nbsp;obyvateľov (2010).

## Priemysel
Neďaleko od mesta sa nachádzajú bane na apatit. Nachádza sa tu závod na obohacovanie apatitu a nefelínu, závod montovaného železobetónu. V meste sa nachádza Kirovská hydroelektráreň. Tiež tu sídli Kolský ústav Ruskej akadémie vied.

## Vývoj počtu obyvateľov


Kategória:Mestá v Rusku
Skript

**Skript** môže byť
* presný zápis postupu filmovania pri nakrúcaní filmu, pozri skript (film)
* v polygrafii: tlačové písmo napodobňujúce rukou písaný text, pozri skript (typografia)
* slangovo: program vytvorený v  skriptovacom jazyku
Luck

thumb|270px
thumb|Poloha Lucku na mape Ukrajiny
**Luck** (, , , , ) je historické mesto, ktoré leží v západnej časti Ukrajiny na historickom území Volyne. Je hlavným mestom Volynskej oblasti a jedným z mála rastúcich ukrajinských miest; roku 2007 tu žilo 206&nbsp;000 obyvateľov. Prvá písomná zmienka je z roku 1085. Od 14. storočia tu sídli biskupstvo.

## Osobnosti mesta
* Peter Bondra (* 1968), slovenský hokejový útočník

## Partnerské mestá

## Iné projekty

## Externé odkazy
* Oficiálna stránka 

Kategória:Mestá na Ukrajine
Kategória:Geografia Volynskej oblasti
Animálna železnica

**Animálna železnica**, resp. *zvieracia železnica* je spôsob dopravy po koľajniciach použitím pohonu zvieratami. Najčastejším podtypom je konská železnica, zriedkavejšie boli používané napr. i voly (napr. v počiatočnom období železničnej vlečky zo žel. st. Bratislava predmestie do areálu spoločnosti ''Dynamit-Nobel'', neskôr premenovanej na *Chemické závody Juraja Dimitrova*, nakoniec na *Istrochem*).

Kategória:Dejiny železníc
Kategória:Železnica
Kategória:Hospodárske zvieratá
Mouhamadou Seye

**Mouhamadou Seye** (* 10. október 1988, Dakar, Senegal) je senegalsko-slovenský futbalový útočník momentálne hrajúci za Panetolikos F.C. v  gréckej Superleague.

Do Banskej Bystrice prestúpil spolu s ďalšími troma hráčmi Dubnice v lete 2009.

V lete 2009 bol na skúške vo francúzskom Grenoble Foot 38.

Od leta 2011 prestúpil ako voľný hráč do mužstva nováčika gréckej ligy Panetolikos F.C.

## Referencie

## Externé odkazy
* hráčov profil na stránke klubu MFK Dubnica 
* šport.sk

Kategória:Narodenia v 1988
Kategória:Senegalskí futbalisti
Kategória:Slovenskí futbalisti
Kategória:Hráči MFK Dubnica
Kategória:Hráči FK Dukla Banská Bystrica
Berďansk

**Berďansk** (; ) je tretie najväčšie mesto Záporožskej oblasti na juhu Ukrajiny; 123 600 obyvateľov (2007); stredisko Berďanského rajónu. Mesto leží v rovinatej stepnej krajine na rieke Berda a je zastávkou na cestovnom ťahu Odesa-Cherson-Rostov nad Donom, jediná železnica vedie smerom na Záporožie.

Je to prístavné mesto ležiace v Záporožskej oblasti Ukrajiny na pobreží Azovského mora. Mesto bolo založené na mieste rybárskej osady roku 1827, niekoľkokrát zmenilo názov (pôv. *Kutur-Ogly, Novo-Nogajsk*, naposledy *Osypenko*). Od mesta vybieha do mora niekoľkokilometrová piesočná kosa. Nachádzajú sa tu klimatické a bahnové lázne a pláže.

Od roku 2022 je mesto v dôsledku ruskej invázie na Ukrajinu okupované ruskými silami.

## Externé odkazy
* 3D-panorama Berďansku

## Zdroj

Kategória:Mestá na Ukrajine
Kategória:Berďanský rajón
Kategória:Geografia Záporožskej oblasti
Kategória:Prístavné mestá Azovského mora
D-Night

**D-Night** je slovenská eurodance hudobná skupina pôvodom z Košíc.  

## Biografia
Skupina vznikla v roku 1995 v zostave troch hudobníkov: Patrik Jopek, Robo Jopek a Martin Hybben a začiatkom roka 1996 sa k nim pridal rapper Ľubo Liba a speváčka Katka Kalafutová, čím vznikla formácia, ktorá úspešne pôsobila až do roku 1999. Ich kariéra bola však dočasne prerušená kvôli študijným povinnostiam členov.

Po niekoľkoročnej pauze sa skupina vrátila na hudobnú scénu koncom roka 2002, tentoraz v novej zostave so speváčkou Janou Jackovou. Ich návrat bol sprevádzaný úspešnou skladbou „Comin’ Back“. V máji 2003 vydali ďalší singel „Tancuj v rytme samba“, ku ktorému natočili videoklip v réžii Maja Hurajta.

V roku 2024 vydali s novou speváčkou Petronelou Hajtoovou singel a videoklip s názvom „Layback“.

## Diskografia
### Albumy
* 1996 *[[Say U Love Me]]* – Jumbo Records, CD
* 1997 *[[Uhh Le Leee]]* – BMG Ariola, CD, MC
* 1998 *[[Let It Go (D-Night)|Let It Go]]* – EMI Monitor, CD, MC
* 1999 *[[P.O.U.P.A.T.K.O.]]* – Unique Leader, CD

### Single
* 1996 „Say U Love Me“ 
* 1996 „Make Me Happy“ 
* 1997 „Get You Yet“ 
* 1997 „U.S.S.R. 97“
* 1999 „P.O.U.P.A.T.K.O.“ 
* 1999 „Ciao Bambina“
* 2002 „Comin´ Back“
* 2003 „Tancuj v rytme samba“
* 2024 ,,Layback"
 
### Videoklipy
* 1996 „Make Me Happy“ 
* 1996 „Say U Love Me“
* 1997 „Get You Yet“ 
* 1997 „U.S.S.R.“
* 1998 „Feel The Rhythm“
* 1999 „Ciao Bambina“
* 2024 ,,Layback"

### Kompilácie
* 2001 *SK SUPERHITY II. 1989-2000* – BMG Ariola, CD
	
## Referencie

Kategória:Slovenské eurodance hudobné skupiny
Kategória:Hudobné skupiny z 1995
Robert Altman

**Robert Altman** (* 20. február 1925, Kansas City, Missouri, USA – † 20. november 2006, Los Angeles, Kalifornia) bol americký herec, scenárista, producent a režisér osemkrát nominovaný na Oscara, držiteľ ceny Zlatý glóbus i ceny Emmmy.

Veľa rokov pracoval ako televízny režisér. V americkom filme sa presadil až vojnovou tragikomédiou z čias Kórejskej vojny *[[M.A.S.H.]]* z roku 1970 (ktorá neskôr inšpirovala aj vznik rovnomenného známeho televízneho seriálu, ale už bez jeho účasti). V roku 1975 natočil úspešný film *[[Nashville (film)|Nashville]]*.

V roku 2006 obdržal Oscara za celoživotné dielo.

## Filmografia
* 1957 – *The James Dean story*
* 1957 – *The Deliquents*
* 1959 – *Bonanza*
* 1969 – *The cold day in the park*
* 1970 – *M.A.S.H.*
* 1970 – *Brewster McCloud*
* 1971 – *McCabe a pani Millerová*
* 1973 – *Dlhé lúčenie*
* 1974 – *[[Zlodeji ako my]]*
* 1974 – *California Split*
* 1975 – *Nashville*
* 1976 – *Buffalo Bill a Indiáni*
* 1977 – *Tri ženy*
* 1978 – *Svadba*
* 1979 – *Kvintet*
* 1980 – *Pepek námorník*
* 1982 – *Health*
* 1983 – *Streamers*
* 1985 – *Láskou posadnutí*
* 1987 – *Toho doktora chcem za ženu*
* 1987 – *Árie*
* 1990 – *Vincent a Theo*
* 1992 – *Hráč*
* 1993 – *Prestrihy*
* 1994 – *[[Pret-a-porter]]*
* 1996 – *Kansas City*
* 1998 – *Perníkový dedko*
* 1999 – *Vitajte v Holly Springs*
* 2000 – *Dr. T a jeho ženy*
* 2001 – *Gosford park*
* 2003 – *Company*
* 2006 – *Zajtra nehráme

== Iné projekty ==


== Externé odkazy ==
* http://www.ceskatelevize.cz/program/201382518560001-reziseri-robert-altman.html Stránky české televize - Žijící klasik Robert Altman
* http://zivotopis.osobnosti.cz/robert-altman.php Osobnosti.cz
* [http://www.lib.berkeley.edu/MRC/altman.html Robert Altman bibliography]   via UC Berkeley Media Resources Center
* [http://www.guardian.co.uk/weekend/story/0,3605,1205890,00.html Still up to mischief] – [[The Guardian]], May 1, 2004
* [http://www.24liesasecond.com/site2/index.php?page=2&task=index_onearticle.php&Column_Id=82  Altman and Coppola in the Seventies: Power and the People] Essay (24 Lies A Second)
* [http://www.reverseshot.com/article/robert_altman *Reverse Shot'' interview]
* Robert Altman biography by cosmopolis.ch
* Altman's greatest films 
* eFilmCritic.com tribute and interview with Robert Altman by Dan Lybarger
* The Onion A.V. Club's 2004 interview
* The Onion A.V. Club's 2000 interview
* Robert Altman's "7 secret wars"
* Ebert's Altman Home Companion 
* Gerald Peary interview 
* Party at Bob Altman's House--In 1966!

Kategória:Filmoví režiséri USA
Kategória:Držitelia Oscara za celoživotné dielo
Kategória:Držitelia ceny Zlatý glóbus za najlepšiu réžiu
Kategória:Držitelia ceny BAFTA za najlepšiu réžiu
Kategória:Držitelia ceny Emmy
Kategória:Ateisti USA
Kategória:Osobnosti z Kansas City (Missouri)
Kategória:Úmrtia na leukémiu
Jack Palance

**Jack Palance** (* 18. február 1919, Lattimer Mines, Pensylvánia, USA – † 10. november 2006, Montecito, Kalifornia, USA) bol americký herec.

## Filmografia
* 1952 Shane
* 1966 Profesionáli
* 1973 Drsná Oklahoma
* 1988 Mladé pušky
* 1989 Batman
* 1989 Tango a Cash
* 1990 Dobrodruhovia z veľkomesta
* 1993 Cyborg 2.
* 1993 Dobrodruhovia z veľkomesta 2.

## Iné projekty

## Externé odkazy
* 
* 

Kategória:Filmoví herci USA
Kategória:Televízni herci USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Osobnosti z Pensylvánie
Kategória:Osobnosti USA ukrajinského pôvodu
Exchangeable image file format

**Exif** (z anglického **Exchangeable image file format**) sú metadáta pridávané digitálnymi fotoaparátmi do jednotlivých vytvorených súborov. Podporované formáty sú JPEG, TIFF, RIFF a WAVE. Podporované nie sú JPEG 2000 a PNG.

Štruktúra Exif pochádza zo súborového formátu TIFF. Mimo Exif (Exif dat) existujú aj podobné formáty metadát TIFF, TIFF/EP a DCF.

Exif navrhlo japonské priemyselné združenie JEIDA, verzia 2.1 z júna 1998, verzia 2.2 z apríla 2002. I keď v súčasnosti špecifikáciu žiadne priemyselné združenie alebo organizácia pre normalizáciu oficiálne nespravuje, využíva ju prakticky každý výrobca fotoaparátov. Špecifikácii chýba podpora pre filmové formáty a obrázky s vyššou farebnou hĺbkou.

Pretože metadáta sú vložené priamo v nasnímanom súbore, môžu sa pri prípadných úpravách v softvéri zmeniť, alebo aj stratiť. 

Pri použití Exif-u v obrázkoch JPEG sa Exif dáta ukladajú do segmentu 0xFFE1, kde je v podstate uložený súbor TIFF. V súboroch TIFF privátny tag 0x7869 definuje podobrázkový adresár, ktorý ukladá hlavné Exif dáta. Exif v JPG zaberá presnú veľkosť 64kB.

## Obsah Exif
Exif dáta ukladajú široké spektrum informácií:
* Počet exponovaných snímkov fotoaparátom
* Značka, typ a model fotoaparátu
* Čas a dátum, kedy bola fotografia zachytená.
* Nastavenia fotoaparátu. Zapisujú sa tam všetky podstatné nastavenia fotoaparátu, ktoré boli nastavené pri zachytení fotografie. Sem patrí napríklad clonu, rýchlosť uzávierky, ohniskovú vzdialenosť, ISO, či bol použitý blesk a aký režim fotografovania bol použitý, niekedy tiež ohnisková vzdialenosť, orientácia obrázka (na výšku na šírku).
* Náhľad obrázka (10 kB) použitý na zobrazenie na LCD displeji na fotoaparáte alebo v programe na úpravu fotografií
* Informácie o polohe (prevzaté napr. z GPS snímača)
* Opis obrázka, autorské práva, komentár fotografujúceho a pod.

thumb|right|200px|Náhľad Exif dát v Konquerori

### Príklad Exif dát

Kategória:Digitálna fotografia
Kategória:Metadáta
Tereziánsky urbár

**Tereziánsky urbár** bolo nariadenie Márie Terézie z roku 1767 upravujúce jednotne v celej krajine vzťahy medzi zemepánmi a ich poddanými.

Prvotnou myšlienkou, ktorá viedla Máriu Teréziu k vydaniu tohto reformného nariadenia bol jej záujem na zlepšení hospodárskej situácie Uhorska. K nemu mali napomôcť aj zvýšené výbery daní. V úsilí zabezpečiť a zvýšiť odvod daní vzrastal záujem viedenského dvora na zmene postavenia poddaných. Na sneme v r. 1764 – 1765 vystúpila preto panovníčka s návrhom, aby v zmysle už zabudnutého zákona z r. 1723 sa postavenie poddaných všade upravilo urbármi, pričom si vyhradzovala právo hlavného dozoru pri ich schvaľovaní. 

Uhorská šľachta však považovala vzťah medzi zemepánmi a poddanými za vzťah čisto súkromnoprávny a nemienila na danom stave nič meniť.

Mária Terézia však bola pevne rozhodnutá situáciu riešiť. Dvor využil sťažnosti poddaných v niektorých zadunajských stoliciach (ktoré vyústili do otvorenej rebélie) a vydal pre ne v rokoch 1765 a 1766 čiastkové urbáre. V januári 1767 pristúpila Mária Terézia k vydaniu jednotného nariadenia – tereziánskeho urbáru.

Základnou črtou tereziánskej urbariálnej reformy bol úmysel uviesť dávky a povinnosti poddaných voči zemepánovi do určitého pomeru s rozsahom pôdy, ktorú mal v úžitku. Urbár súčasne stanovil maximálnu hranicu feudálnej renty. Poddanské dávky a povinnosti sa určili jednotne pre celú krajinu. Pôda, ktorú poddaní využívali, sa v urbári delila na tzv. intravilán, "domový grunt", a extravilán, "chotárny grunt", teda polia a lúky. Sedliak hospodáriaci na celej usadlosti, bol povinný odpracovať ročne na panskej pôde (tzv. dominikáli) 52 dní so záprahom alebo 104 dní pešo. Na polovicu, štvrtinu alebo osminu usadlosti bola robota na panskom úmerne nižšia. Želiari s domom museli na panskom odpracovať ročne 18 dní, želiari bez domu 12 dní. Poddaní sa na tri dni v roku museli zúčastniť aj poľovačky svojho zemepána (ako nadháňači), zároveň boli povinní odviezť mu z poľa deviatok (teda jednu desatinu z úrody), a tiež doviezť z hory drevo. Sedliaci a želiari s domom museli za "domový grunt" platiť zemepánovi ročne jeden zlatý ako peňažnú rentu. Okrem deviatku boli poddaní povinní odovzdávať zemepánom aj tzv. dary: dve sliepky, dva kapúny, holbu topeného masla a kopu vajec (t.j. 5 tuctov, 5x12=60 vajec). Tridsať usadlostí spoločne odovzdávalo ročne jedno teľa. Tieto naturálne dávky mohli byť po dohode so zemepánom vymenené za financie. 

Zavádzanie urbára narazilo spočiatku na mimoriadne ostrý odpor uhorskej šľachty. Na Slovensku sa najviac búrila šľachta v Bratislavskej, Nitrianskej a Hontianskej stolici. Odvolávajúc sa na tradície protestovala proti zavádzaniu reforiem a žiadala zachovanie súčasného stavu. Napokon pod vplyvom okolností i neústupnosťou panovníčky sa podvolila. Do roku 1774 zaviedli tereziánsky urbár vo všetkých slovenských stoliciach.

## Referencie


## Literatúra
* 
* 
* 

Kategória:Dejiny Uhorska
Kategória:Dejiny Slovenska
Kategória:Pomenovania podľa Márie Terézie
Buddy Miles

**Buddy Miles** narodený ako **George Allen Miles** (* 5. september 1947, Omaha, Nebraska, USA† 26. február 2008, Austin, Texas) bol americký rockový a funkový bubeník. 

Hral v zostave Jimiho Hendrixa Band of Gypsys, ktorá bola hudobne činná od roku 1969 do Hendrixovej smrti v roku 1970.

## Externé odkazy
*BuddyMiles.com Oficiálne stránky  
*Buddy Miles na Drummerworld.com 
*Buddy Miles Brings the Beat Back on KUT-Austin 

Kategória:Funkoví bubeníci USA
Kategória:Rockoví bubeníci USA
Kategória:Osobnosti z Omahy
Zoznam obvodov Maďarska

Toto je **zoznam obvodov v Maďarsku**. Obvody boli zavedené v roku 1994 a zanikli v roku 2013, kedy ich nahradili okresy.

## Pozri aj
* Obvod (Maďarsko)


Obvody
Deukalión (mytológia)

thumb|Deukalión a Pyrrha, rytina Virgila Solisa
**Deukalión** alebo zastarano **Deukalion** (, ) je v gréckej mytológii syn Titana Prometea a manžel Pyrrhy, dcéry Titana Epimethea a jeho manželky Pandory. 

Grécka mytológia hovorí, že Deukalión sa so svojou ženou Pyrrhou stali zakladateľmi nového ľudského rodu potom ako sa Zeus, najvyšší boh na Olympe rozhodol vyhubiť ľudstvo. Zeus chcel zničiť ľudí, lebo mu pripadali slabí a nerozumní. Lenže Prometeus mal ľudí rád, bol ich stvoriteľom, preto im daroval oheň a naučil ich pracovať a vzdelávať sa. 

Druhýkrát chcel Zeus zničiť ľudí, lebo už  boli silní a rozumní, ale hlavne preto, že prestali uctievať svojich bohov. Zoslal na ľudstvo potopu. Našťastie sa o tom včas dozvedel Prometeus a Zeus mu nijak nemohol zabrániť, aby stihol vopred varovať svojho syna Deukalióna a jeho manželku Pyrrhu. Na jeho radu Deukalión postavil veľkú archu, pripravil zásoby jedla a s Pyrrhou do archy nastúpil. Deväť dní a deväť nocí sa valili prívaly vody, ktoré ničili všetko živé. Keď vody ustúpili, archa sa zachytila na vrchole hory Parnas (tiež aj Parnassos /*Παρνασσός*).

Deukalión a Pyrrha sa zachránili, ale trápila ich skaza a smrť všetkého živého. Obetovaním sa poďakovali Diovi za záchranu, čím si ho naklonili a on ich nechal ďalej žiť. Poslal k nim božieho posla Herma so správou, že im splní akékoľvek želanie. Poprosili ho, nech opäť nechá osídliť svet ľuďmi. Zeus im vyhovel. Vyzval ich, aby šli vpred a za seba hádzali kosti matky zeme. Pochopili, že ide o kamene a začali ich hádzať za seba. Z Deukaliónových kameňov vznikali muži a z kameňov hádzaných Pyrrhou vznikali ženy.  
 
Deukalión a Pyrrha sa stali rodičmi synov Helléna a Amfiktyóna. Hellén, uznávaný ako praotec všetkých Grékov, mal troch synov: Dóra - praotca Dórov, Aiola - praotca Aiolov a Xoutha, ktorý mal synov Ióna a  Achaia - praotcov Iónov a Achájcov. 
Práve od Helléna je odvodený názov krajiny Ellada alebo Hellas (ΕΛΛΑΔΑ/ ΗΕΛΛΑΣ), čo znamená  *Zem slnka* (Hellios/ Ηελλιος– slnko, Las/ Λας – zem). Pre ostatné krajiny známe ako Grécko. Tento názov je odvodený z latinského "Graeci", ako nazvali Rimania všetkých obyvateľov Grécka, podľa malého kmeňa *Graikov* na západnom pobreží Épeiru s ktorým pravdepodobne prišli prvýkrát do styku. 

Takto podľa mytológie vznikol národ Helénov, teda Grékov.

## Zdroje
* 
* Löwe, G. – Stoll, H.A.: *ABC Antiky*
* Publius Ovidius Naso, *Premeny*
* Rudolf Mertlík, *Starověké báje a pověsti*
* Vojtech Zamarovský, *Bohovia a hrdinovia antických bájí*, slovník antickej mytológie

## Referencie

## Iné projekty

Kategória:Postavy gréckej mytológie
Halové majstrovstvá sveta v atletike 2008

**Halové majstrovstvá sveta v atletike 2008** boli v poradí dvanáste sa konali v španielskej Valencii. Slovensko na MS reprezentovala štvorica atlétov, prekážkarka Miriam Bobková, osemstovkár Jozef Repčík, trojskokan Dmitrij Vaľukevič a guliar Milan Haborák. Najlepší výsledok dosiahol Dmitrij Vaľukevič, ktorý obsadil vo finále súťaže trojskokanov  5. miesto, výkonom 17,14 m, ktorým o 1 cm zlepšil vlastný najlepší tohtoročný slovenský výkon. 

## Súťažné dni
7. marec - 9. marec 2008.

### 7. marec, piatok

#### Vrh guľou, muži

----

#### 60 m, ženy

----

#### 60 m, muži

----

### 8. marec, sobota

#### 3000 m, ženy

----

#### Skok do výšky, muži

----

#### Trojskok, ženy

----

#### Skok o žrdi, ženy

----

#### Skok do diaľky, muži

----

#### 1500 m, muži

----

#### 60 m cez prekážky, ženy

----

#### 60 m cez prekážky, muži

----

### 9. marec, nedeľa

#### Skok o ždri, muži

#### Skok do diaľky, ženy

#### Vrh guľou, ženy

#### 400 m, ženy

#### 400 m, muži

#### 800 m, ženy

----

## Medailová bilancia

## Referencie


## Externé odkazy
* oficiálne výsledky

Kategória:Halové majstrovstvá sveta v atletike
Atletika
Kategória:Atletika v 2008
Kategória:2008 v Španielsku
Duke Nukem II

***Duke Nukem*** je akčná počítačová hra pre PC vydaná firmou Apogee Software. Hra bola vydaná 3. decembra roku 1993. Hra je delená na štyri epizódy, pričom prvá epizóda bola tiež šírená formou shareware. Titul nepredstavoval príbehového nasledovníka prvej hry Duke Nukem I, išlo iba o druhú hru v poradí zo série Duke Nukem.
## Gameplay
### Zbrane
* **N** : Základná zbraň, *Munícia:* neobmedzená
* **L** : Laser, *Munícia:* 32 jednotiek
* **R** : Raketomet, *Munícia*: 32 jednotiek
* **F** : Plameňomet, *Munícia*: 64 jednotiek
## Externé odkazy
* Oficiálna stránka hry Duke Nukem  

Kategória:Akčné počítačové hry a videohry
Kategória:Duke Nukem
Kategória:Počítačové hry
Kategória:Hry pre DOS
Kategória:Hry pre Windows
WikiLeaks

náhľad|Logo WikiLeaks

**WikiLeaks** je nezisková mediálna organizácia, ktorá na rovnomennej webovej stránke zverejňuje utajované dokumenty, uniknuté (ang. leak) tajné správy a médiá z anonymných zdrojov. Od spustenia stránky v decembri 2006 (vtedy z Islandu a pod hlavičkou Sunshine Press) narástla jej databáza dokumentov za 10 rokov na viac ako 1,2 mil. dokumentov.

WikiLeaks využíva internet na ochranu a zachovanie anonymity svojich zdrojov. Technické riešenie WikiLeaks je založené na softvéroch, ktoré zahŕňajú MediaWiki, Freenet, PGP a Tor. Teraz sú servery WikiLeaks umiestnené vo Švédsku. Pentagon označuje WikiLeaks za hrozbu pre americkú národnú bezpečnosť a aj preto bol zakladateľ, hovorca a šéfredaktor Julian Assange, 11. apríla 2019 zatknutý v Londýne.

## Hodnotenie
Wikileaks obdržala chválu, ako aj kritiku. Organizácia vyhrala niekoľko cien, vrátane *[[The Economist]]'s* New Media Award in 2008 a Amnesty International's UK Media Award v roku 2009. V roku 2010, bol Julian Assange (zakladateľ wikileaks) menovaný za *Readers' Choice* pre ''TIME's Person of the Year''. V dňoch nátlaku na portál, bola spísaná internetová petícia, žiadajúca o zastavenie mimosúdneho nezákonného nátlaku na WikiLeaks, kde sa nazbieralo vyše 600 000 podpisov. Zástancovia WikiLeaks v médiach a na akademickej pôde ju chvália za odhalenie štátnych a podnikových tajomstiev, za to, že zvyšuje transparentnosť, podporuje slobodu tlače a vylepšuje demokratické odhalenia právd, zatiaľ čo sa stavia mocným inštitúciám.

Zároveň, niektorí politici činnosť WikiLeaks označujú ako hrubé porušenie medzinárodného práva na ochranu národnej bezpečnosti, keďže tento server zverejnil zoznam miest dôležitých pre americkú národnú bezpečnosť a taktiež pre svetovú bezpečnosť.

V roku 2011 bol portál WikiLeaks nominovaný na nobelovú cenu mieru. Snorre Valen (Nórsky poslanec) povedal, „Vďaka odhaleniam ohľadom korupcie, porušovania ľudských práv a vojnových zločinov, WikiLeaks je prirodzeným nominantom na Nobelovú cenu za mier“.

Stránka beží na softvéri MediaWiki, hosťuje na serveroch PRQ švédskeho poskytovateľa internetových služieb.

## WikiLeaks na Slovensku
WikiLeaks Slovensko vznikla v januári 2013. Je založená na prekladoch anglických textov týkajúcich sa Slovenska. Iniciátorom a koordinátorom projektu je mimovládna organizácia Inštitút ľudských práv.

## Disclaimer
WikiLeaks nie je projektom nadácie Wikimedia Foundation a nie je s ňou v žiadnom vzťahu.

## Referencie

## Iné projekty

## Externé odkazy
* Wikileaks
* Wikileaks Slovensko
* What is Wikileaks? How does Wikileaks operate?
* Prísne tajné? Nájdete to na webe
* Nemecká polícia údajne používa trojanov pre odpočúvanie Skype 

Kategória:Webové stránky
Kategória:Investigatívna žurnalistika
Transplantácia

**Transplantácia** môže byť:
*v anatómii: prenos tkaniva/orgánu v rámci organizmu alebo medzi organizmami (napr.obličky,kosť), pozri transplantácia (anatómia)
*v botanike: umelé spojenie dvoch rôznych rastlinných častí, ktoré zrastú do jedného celku(konár sa priloží k menšiemu kmeňu obviaže sa a nechá sa kým ho neprijme kmeň), pozri transplantácia (botanika)
Michael Ventris

**Michael George Francis Ventris** (* 12. júl 1922, Wheathampstead, Spojené kráľovstvo - † 6. september 1956, Hatfield) bol britský architekt a klasický filológ, ktorý sa spolu s Johnom Chadwickom zaslúžil o rozlúštenie lineárneho písma B a sprístupnil tak písomné pamiatky mykénskej civilizácie.

## Životopis
Po otcovi bol Angličan, po matke mal čiastočný poľský pôvod. Bol jazykovo veľmi nadaný, ovládal angličtinu, poľštinu, nemčinu, francúzštinu, neskôr aj ďalšie jazyky, popri tom aj klasickú gréčtinu a latinčinu. V roku 1939 začal študovať architektúru, ale štúdium dokončil až po vojne v roku 1948. 
Počas druhej svetovej vojny pôsobil ako príslušník vojenského letectva  (Royal Air Force) vo funkcii leteckého navigátora, po vojne pracoval na ministerstve školstva ako projekt školských budov. 

## Lúštenie krétskeho písma
náhľad|Dom Michaela Ventrisa v rokoch 1953 - 1956
V roku 1949 sa začal vážne zaoberať lúštením krétskeho písma. Najprv vypracoval stav bádania na základe výsledkov práce iných bádateľov, v rokoch 1950 – 1952 sa so všetkými silami venoval rozlúšteniu písma. Na základe matematicko-štatistických postupov vypracoval základnú „mriežku“ znakov lineárneho písma B, ktorých zistil asi 80 a tak dokázal, že nejde o hláskové ale slabičné písmo. Postupne dokázal, že lineárne písmo B je slabičné a používali ho najstarší Gréci – Achájski Gréci, známi z Homérovej Illiady. 
Ventris pri lúštení lineárneho písma B postupoval dosť neštandardne, pretože o výsledkoch, ku ktorým dospel vo svojej práci, okamžite informoval odborníkov, ktorí sa zaoberali tým istým problémom. Od roku 1952 s ním spolupracoval pri lúštení krétskeho písma ďalší klasický filológ John Chadwick.

Zahynul 6. septembra 1956 pri automobilovej havárii vo veku 34 rokov.

## Dielo
* 
* 

## Referencie


## Literatúra
* Bartoněk, Antonín: Zlatá Egeis. Praha 1969
* 
* 
* Simon Tetlow, Ben Harris, David Roques and A. G. Meredith - *Michael Ventris Remembered* (Stowe School, 1984)

## Iné projekty

## Externé odkazy
* 
* 

Kategória:Anglickí architekti
Uhorské korunovačné klenoty

right|thumb|Uhorské korunovačné klenoty

**Uhorské korunovačné klenoty** alebo korunovačné insígnie sú súbor symbolických predmetov, ktoré sa odovzdávali novokorunovanému uhorskému panovníkovi pri korunovácii.

Vo všeobecnosti sa pod korunovačnými klenotmi rozumie koruna, žezlo a jablko. V skutočnosti je korunovačných klenotov viac. Okrem spomenutých sa pri akte korunovácie používali i ďalšie predmety, ako boli symbolické či skutočné zbrane, odevy, bohoslužobné predmety (knihy, kríže), na ktoré novokorunovaný panovník prisahal, či relikvie (ostatky svätých).

Medzi korunovačné insígnie uhorských kráľov patrí koruna, plášť a meč sv. Štefana, žezlo a krajinské jablko.

## Koruna

## Plášť a meč sv. Štefana
Oba predmety tvoria súčasť korunovačných klenotov. Plášť sa zdá byť jediným predmetom, ktorý bezpečne pochádza z obdobia panovania sv. Štefana. Dôkazom toho je na brokátovom, bohato vyšívanom plášti vyšitý nápis, že pôvodný kňazský ornát, z ktorého plášť prešili, daroval Štefan so svojou manželkou Gizelou kostolu Panny Márie v Stoličnom Belehrade. Meč používaný pri akte korunovácii bol krátky, pochádzajúci z Benátok z polovice 16. storočia. Pôvodný meč, ktorý bol použitý pri korunovácii sv. Štefana, sa stratil, no pri inventarizácii umeleckých artefaktov klenotnice Pražského hradu bol objavený meč vikingského tvaru s kostenou ozdobou na rukoväti. Zistilo sa, že tento meč vlastnil už rímskonemecký cisár a český kráľ Karol IV. a v zozname jeho pamiatok z r. 1355 je zapísaný ako *gladius beati Stephani regis* (meč svätého kráľa Štefana). Je možné, že je to skutočný meč prvého uhorského kráľa.

## Žezlo
Je tvorené drevenou, strieborným plechom pokrytou a jemným zlatým filigránom ozdobenou palicou a na ňu pripevnenou guľou z pravého horského krištáľu. Na guli s priemerom 7 cm sú vyryté tri sediace levy. Z gule vsadenej do zlatého orámovania visia zlaté retiazky ukončené zlatými guľôčkami. Rukoväť pochádza z obdobia 11. – 12. storočia a guľa, ktorá pochádza z oblasti dnešného Iránu, vznikla okolo 10. storočia.

## Krajinské jablko
Pochádza z obdobia panovania uhorského kráľa Ľudovíta I. Veľkého z Anjou (1342 – 1382). Tvorí ho mosadzná guľa s pozláteným povrchom a zlatým dvojramenným krížikom. Na guli sa nachádzajú dva erby rodu Anjouovcov.

## Externý zdroj
* Štefan Holčík: *Korunovačné slávnosti Bratislava 1563 - 1830*, Bratislava 1986

Kategória:Dejiny Uhorska
Kategória:Dejiny Slovenska
Kategória:Dejiny Bratislavy
Kategória:Korunovačné klenoty
Bratislavské korunovácie

[right|thumb|Pohľad do presbytéria [Konkatedrála svätého Martina|Dómu sv. Martina v Bratislave, miesta korunovácií. Na stene vľavo je umiestnený zoznam všetkých tu korunovaných panovníkov]]

**Bratislavské korunovácie** boli slávnostné udalosti súvisiace s korunovaním uhorského panovníka v Bratislave (Prešporku) v období rokov 15631830.

Po bitke pri Moháči v auguste roku 1526 a tureckej okupácii južných oblastí Uhorska (vrátane Budína, korunovačného mesta Stoličného Belehradu a Ostrihomu - sídla arcibiskupa) sa nanajvýš aktuálnou javila potreba ustanovenia nového správneho centra krajiny. Malo to byť mesto, v ktorom by bola zaručená bezpečnosť panovníka a cirkevných hodnostárov a súčasne čo najbližšie k Viedni. Voľba padla na Bratislavu.

Na moháčskych poliach zahynul i uhorský kráľ Ľudovít II. Jagelovský, ktorý nezanechal dediča. Novým kandidátom na uvoľnený trón sa pre uhorské stavy stal švagor zosnulého kráľa Ferdinand I. Práve toho zvolili za nového kráľa v bratislavskom františkánskom kostole 17. 12. 1526. I keď on bol ešte korunovaný v Stoličnom Belehrade, nasledujúci akt korunovácie nového uhorského kráľa (Maximiliána II., Ferdinandovho syna) sa už konal v Bratislave.

Bratislava ako nové mesto korunovácií zažila v tomto období svoj najväčší rozmach. Stala sa snemovným mestom kráľovstva, sídlom kráľa, arcibiskupa a najdôležitejších inštitúcií krajiny.  

## Prehľad bratislavských korunovácií 1563 – 1830
V prešporskom Dóme sa v období rokov 1563 - 1830 uskutočnilo celkove devätnásť kráľovských korunovácií (jedenásť panovníkov, vrátane Márie Terézie, a osem kráľovských manželiek).

## Pozri aj
* Bratislavské korunovačné slávnosti

## Zdroje
* HOLČÍK, Štefan: *Korunovačné slávnosti Bratislava 1563 – 1830.*, Tatran, Bratislava, 1986. 84 s.

Kategória:Dejiny Uhorska
Kategória:Dejiny Slovenska
Kategória:Dejiny Bratislavy
Skalné rytiny v Alte

**Skalné rytiny v Alte** sú súčasťou rozsiahlejšieho archeologického náleziska v meste Alta v oblasti Finnmark v Nórsku. Pochádzajú z praveku a sú jedinými takto známymi starými pamiatkami, aké sa na území Nórska nachádzajú. Prvú rytinu objavili až na začiatku 70. rokov 20. storočia. 

Na území náleziska je múzeum, v ktorom sa nachádza expozícia o živote miestnych ľudí a historickom vývoji. Súčasťou prehliadky múzea je aj prechádzka po drevenom chodníku okolo rytín. Prehliadka spojuje niekoľko miest, kde sa rytiny nachádzajú.

V nálezisku je v súčasnosti až niekoľko tisíc rytín rôzneho dáta. Od roku 1985 sú rytiny súčasťou svetového kultúrneho dedičstva UNESCO.

## Iné projekty

## Externé odkazy
* Oficiálna stránka múzea  

Kategória:Lokality Svetového dedičstva v Nórsku
Almolonga

**Almolonga** je v súčasnosti neaktívny stratovulkán, nachádzajúci sa v západnej časti Guatemaly, asi 10&nbsp;km severovýchodne od vulkánu Santa María. Vulkán je tvorený prevažne andezitmi a jej vrchol je ukončený pleistocénnou kalderou s priemerom 3,3&nbsp;km. Kaldera je obklopená mladšími ryolitovými až dacitovými lávovými dómami, z nich najmladší a jediný aktívny v historickej dobe je *Cerro Quemado*. Približne pred 2&nbsp;000&nbsp;rokmi došlo k jeho čiastočnému kolapsu. Posledná erupcia sa odohrala v roku 1818, v súčasnosti sa v oblasti Cerro Quemado vyskytujú hydrotermálne pramene.

## Externé odkazy
* www.volcano.si.edu  - Almolonga na Global Volcanism Program 

Kategória:Sopky Guatemaly
Kategória:Stratovulkány
Kategória:Trojtisícovky v Guatemale
Tŕnie (osada)

**Tŕnie** je farmárska osada na západnom Slovensku, administratívne prináležiaca k obci Lukáčovce v okrese Nitra. Nachádza sa na okraji lukáčovského chotára, v blízkosti vlakovej zastávky Andač, ktorá je súčasťou železničnej trate na úseku
Leopoldov - Lužianky. 

## Geografická poloha

Osada Tŕnie - súčasť obce Lukáčovce - sa nachádza pri neudržiavanej spevnenej ceste (neodporúča sa po nej ísť, ak nie je cieľom práve Tŕnie) medzi Lukáčovcami a Andačom. Je to vo vyústení doliny tvorenej potokom Blatina, v oblasti, kde tento potok pretekajúci cez Lukáčovce ústi do potoka Andač.
V blízkosti osady prechádza jednokoľajná železničná trať spájajúca Leopoldov s Lužiankami.

Z hľadiska geomorfologického členenia Slovenska sa Tŕnie nachádza v oblasti Nitrianskej pahorkatiny.

Z územnosprávneho hľadiska patrí osada pod obec Lukáčovce v okrese Nitra.

## Obyvateľstvo

Obyvateľstvo tejto osady sa zaoberá prevažne farmárstvom a poľnohospodárstvom. Využíva tak prirodzený potenciál oblasti Nitrianskej pahorkatiny pre oblasť poľnohospodárstva.

## Pozri aj
* Lukáčovce

## Externé odkazy
* Oficiálna stránka Lukáčoviec

Kategória:Osady na Slovensku
VM Telecom

**VM Telecom, s.r.o.** je švajčiarsko-nemecká telekomunikačná spoločnosť pôsobiaca na slovenskom trhu. 

VM Telecom, s.r.o. priniesla v roku 2007 ponuku hlasových služieb **VIPTel.** Služby **VIPTel** predstavujú inovatívne programy pevných liniek s geografickými telefónnymi číslami (napríklad s predvoľbou 02/ pre Bratislavu) založené na technológii VoIP. Programy sú určené hlavne pre spoločnosti, ktoré chcú komunikovať moderne a optimalizovať náklady, podniky s viacerými pobočkami ktoré uvítajú volania vo vlastnej sieti zadarmo, callcentrá so špecifickými požiadavkami, ale aj domácnosti.

Okrem hlasových služieb ponúka k programom VIPTel aj VoIP telefóny a zaradenia, ústredne VIPTel Cloud a VIPTel PBX,  špeciálne telefónne čísla, komplexné telekomunikačné riešenia a poradenstvo na mieru.

## Pozri aj
* Telefónna predvoľba
* Zoznam smerových telefónnych čísiel štátov
* Slovenské telefónne predvoľby

## Externé odkazy
* Oficiálna stránka spoločnosti VM Telecom, s.r.o.

Kategória:Telekomunikácie
Santo Tomás

**Santo Tomás** je masívny, čiastočne erodovaný stratovulkán, nachádzajúci sa v juhozápadnej časti Guatemaly, niekoľko kilometrov juhovýchodne od vulkánu Santa María. Komplex Santo Tomás je tvorený 4&nbsp;km širokou kalderou a niekoľkými dacitovo-ryolitovými lávovými dómami. najmladší z dómov je *Cerro Zunil*, ktorý je zároveň najvyšší bod komplexu - meria 3&nbsp;542&nbsp;m. Nie je doložená žiadna aktivita v historickej dobe, no v oblasti sú aktívne solfatáry a horúce pramene.

## Externé odkazy
* www.volcano.si.edu - Santo Tomás na Global Volcanism Program 

Kategória:Sopky Guatemaly
Kategória:Stratovulkány
Kategória:Trojtisícovky v Guatemale
Mark van Bommel

**Mark Peter Gertuda Andreas van Bommel** známy aj pod menom **Mark van Bommel** (* 22. apríl 1977, Maasbracht, Holandsko) je holandský futbalista. V súčasnosti je hráčom talianskeho klubu AC Milán.

Je ženatý (Andra), má 2 synov (Thomas, Ruben) a dcéru (Renee). 

## Predchádzajúce pôsobiská
* FC Barcelona (2005 - 2006)
* PSV Eindhoven (1999 - 2005)
* Fortuna Sittard (1992 - 1999)

## Úspechy
* Bundesliga: 2008
* DFB-Pokal: 2008
* DFB-Ligapokal: 2007
* Liga majstrov : 2006
* Španielska liga: 2006
* Španielsky pohár: 2005, 2006
* Holandská liga: 2000, 2001, 2003, 2005
* Holandský pohár: 2005
* Holandský super pohár: 2001, 2002, 2003
* Hráč roka v Holandsku: 2001, 2005

Kategória:Holandskí futbalisti
Kategória:Hráči PSV Eindhoven
Kategória:Hráči FC Barcelona
Kategória:Hráči Bayern München
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
FK Spartak Vráble

**FK Spartak Vráble** je slovenský futbalový klub, aktuálne hrajúci III. ligu, skupina Západ. Trénerom mužstva je Vincent Debnár. 

## Externé odkazy
* stránka klubu

Vráble, FK Spartak
Kategória:Vráble
Študentské rádio

**Študentské rádio** (staršie *internátne rozhlasové štúdio* alebo *internetové rádio študentov*, skratka **IRŠ**) je rozhlasová stanica tvorená študentmi vysokých škôl a vysielajúca hlavne pre vysokoškolákov.

## História
Najväčší rozmach internátne rozhlasové štúdiá dosiahli v 80. rokoch minulého storočia, keď boli alternatívou k štátom kontrolovaným masmédiám. V tom čase existovalo IRŠ prakticky na každom vysokoškolskom internáte. Prvou súťažou pre fonoamatérov a kolektívy IRŠ bola súťaž Fonorallye. 

V roku 1985 vznikla celoslovenská súťaž Amatérsky zvukový záznam, ktorá sa delila na viacero kategórií – prípravu zvukových nahrávok podľa štandardov medzinárodnej súťaže CIMES a Fonorallye, súťaž v pohotovosti. 

Na podnet zástupcov IRŠ vznikla v roku 1987 nová súťaž, nezávislá od AZZ, s názvom Štúdiorama. V roku 1992 sa zo Štúdioramy stala Amafona, ktorá zahŕňala okrem vysokoškolských štúdií aj stredoškolské. IRŠ sa aktívne zúčastňovali aj na všeobecných rádioamatérskych súťažiach RadioRally a Fonorama. V 90. rokoch IRŠ postupne prenechali miesto komerčným rádiostaniciam, ktoré v počiatkoch výdatne zásobili skúsenými pracovníkmi.

Po zániku fonoamatérskeho hnutia a časti študentských rádií sa v roku 2004 uskutočnil pilotný ročník novej celoslovenskej súťaže internátnych rádií pod názvom RádioRallye. Tá väčšinovo nadväzuje na koncept AZZ a Štúdioramy, nakoľko jej kategórie sú založené na kategóriách medzinárodnej súťaže Soundhunters (predtým CIMES). Obnovila aj koncept Fonorallye, teda súťaže v pohotovosti, a medzi jej kategórie sa pridalo aj živé vysielanie zo štúdia hostiteľského IRŠ.

## Zoznam IRŠ na Slovensku

## Rádiá, ktoré začínali ako IRŠ

## Zaniknuté IRŠ

## Referencie

## Iné projekty

Kategória:Rozhlas
Kategória:Rozhlas na Slovensku
Kategória:Študentské internáty na Slovensku